Spremnost pacijenata da plate kognitivne ljekarničke usluge u javnim ljekarnama

**Cilj** Odrediti koliko su pacijenti spremni platiti kognitivne ljekarničke usluge u javnima ljekarnama, opisati ponašanje ispitanika kad se radi o pitanjima vezanim za zdravstvenu skrbi i odrediti korelaciju između sociodemografskih obilježja i stavova ispitanika te njihove spremnosti da plate usluge ljekarnika.

**Postupci** Uz pomoć upitnika ispitali smo pripadnike opće populacije koji posjećuju javne ljekarne. Pitali smo ih dobivaju li kognitivne ljekarničke usluge kad je u pitanju rješavanje potencijalnih problema nakon početka liječenja novim lijekom kako bi se optimizirali zdravstveni ishodi pacijenata. Povezanost različitih varijabli sa spremnošću za plaćanje ljekarničkih usluga analizirali smo univarijatnom i multivarijatnom analizom.

**Rezultati** Od 444 ispitanika, 167 (38%) bilo je spremno platiti uslugu savjetovanja o korištenju lijeka. Univarijatna analiza pokazala je značajnu povezanost između spremnosti za plaćanje ljekarničke usluge i sociodemografskih obilježja, ponašanja, dvojbi ili potrebe za određenom uslugom. Model logističke regresije bio je značajan (χ2 = 4,599, *P* < 0,001).

**Zaključak** Ispitanici su bili spremni platiti kognitivne ljekarničke usluge, što nije potpuno priznato u zdravstvenom sustavu. Ljekarnici bi se trebali usredotočiti na praktičnu primjenu usluga i modele financiranja.